Covid- bolest chrbta a na hrudi
Dobry den dnes som mala pozitivny test na covid..volala som aj obvodnej lieky som si objednala mam horucky na ktore beriem paralen ale po 4 hodinach uz zacina stupat teplota.A teraz vecer ma zacal boliet chrbat a hrudnik taky zvieravy pocit neviem lezat ani sediet.Co by som mohla uzivat na bolest? Ď
Dobrý deň,
ďakujeme za Vašu otázku.
Paralen je liek s obsahom paracetamolu a pôsobí proti bolesti a znižuje zvýšenú telesnú teplotu. Paralen sa podáva u osôb nad 50 kg v dávke 1000 mg (2 tablety paralenu) maximálne 4 x denne (s odstupom 6 hodín). Nesmie byť prekročená maximálna denná dávka 4g paracetamolu / deň. Ak bolesť po podaní Paralenu neustupuje, prípadne sa objaví horúčka skôr ako je vhodné podať opätovnú dávku, je možné najskôr po 4 hodinách od užitia Paralenu podať liek s obsahom ibuprofénu (Ibalgin, Brufen a pod.) alebo kyseliny acetylsalicylovej (Aspirin, Acylpyrin).
Bolesť patrí medzi typické prejavy chrípkových ochorení. V prípade však, že príznaky neustúpia, alebo sa Vám stav zhorší, je potrebné vyhľadať lekársku pomoc.
Prajem skoré uzdravenie.
S pozdravom
PharmDr. Veronika Kiabová